**Importul și exportul de date din Mysql**

Ambele operații se fac din comenzi ale sistemului (deci NU comenzi de Mysql - asta înseamnă că pentru a face aceste operații NU trebuie să vă logați pe Mysql), ci doar să dați comanda din Command Prompt

Comanda pentru export:

**mysqldump nume\_bază\_date numele tabelelor -u utilizator -p**

În urma rulării sale exportul se afișează efectiv în command prompt.

Dacă doresc să nu se afișeze pe ecran ci să creăm un fișier cu exportul, folosesc tehnica de "pipe" a sistemului de operare: trimit rezultatul comenzii mysqldump într-un fișier.

(Preferabil să navighez înainte în folderul în care doresc să fac salvarea):

**mysqldump nume\_bază\_date numele tabelelor -u utilizator -p > nume\_fisier\_backup.sql**

Obs:

1) fiind comandă a sistemului de operare, NU punem ";" la final

2) dacă nu specificăm numele niciunei tabele le ia pe toate (din baza de date specificată)

Comanda pentru import:

- deschid un command prompt

- navighez în folderul în care am descărcat backup-ul

- rulez următoarea comandă:

**mysql baza\_date -u utilizator -p < nume\_fisier\_backup.sql**

Să nu uitați că este de asemenea o comandă a sistemului de operare.

În urma rulării sale NU se produce o afișare "verbose".